

STATUTUL
ASOCIAȚIEI DE DEZVOLTARE INTERCOMUNITARĂ 
„VULCANA-BĂI – MOȚĂIENI"

CAPITOLUL I
Datele de identificare a membrilor asociați

Art. 1. – (1) Asociații sunt unități administrativ-teritoriale, persoane juridice de drept public, cu capacitate juridică deplină și patrimoniu propriu, subiecte juridice de drept fiscal, titulare ale codului de înregistrare fiscală și ale conturilor deschise la unitățile teritoriale de trezorerie, precum și la unitățile bancare, titulare ale drepturilor și obligațiilor ce decurg din contractele privind administrarea bunurilor care aparțin domeniului public și privat în care acestea sunt parte, precum și din raporturile cu alte persoane fizice sau juridice, în condițiile legii.  
(2) Unitățile administrativ-teritoriale care își exprimă acordul de asociere, în scopul realizării obiectului acesteia, la data constituirii, sunt: 
a) Comuna  VULCANA-BĂI, cu sediul în comuna Vulcana-Băi, strada Vlad ȚEPEȘ, nr. 18,  județul  Dâmbovița, având codul de înregistrare fiscală 4206918,  reprezentată legal de către Emil DRĂGHICI, în calitatea sa de primar[footnoteRef:1]; [1:  Vezi art. 154 alin (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;] 

b) Comuna  MOȚĂIENI, cu sediul în comuna Moțăieni strada Principală, nr. 132, județul  Dâmbovița, având codul de înregistrare fiscală 4280337, reprezentată legal de către Florin IORDACHE, în calitatea sa de primar[footnoteRef:2]. [2:  Vezi art. 154 alin (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
] 


CAPITOLUL II
Exprimarea voinței de asociere și precizarea scopului și a obiectivelor

[bookmark: _Hlk92739863][bookmark: _Hlk92739077]Art. 2. – Asociații prevăzuți la art. 1 își exprimă voința de a coopera și de a se  asocia în cadrul Asociației de Dezvoltare Intercomunitară „Vulcana-Băi – Moțăieni”, denumită în continuare Asociația, persoana juridică de drept privat și de utilitate publică, în
conformitate cu prevederile:
a) art. 5 lit. i), art. 89 alin. (1), (2), (8) și (15), art. 90 – 92, precum și art. 243 lit. h) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, denumită în continuare Codul administrativ;
b) [bookmark: _Hlk92743848] art. 1 – 14 și art. 20 – 273 din Ordonanța Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, denumită în continuare Ordonanța Guvernului nr. 26/2000;
c) art. 1 alin. (3), precum și art. 10 din  Legea serviciilor comunitare de utilități publice nr. 51/2006, cu modificările și completările ulterioare, denumită în continuare Legea nr. 51/2006;
d) [bookmark: _Hlk92784524]Hotărârii Consiliului Local al Comunei Vulcana-Băi nr. 72/2023 privind asocierea comunei Vulcana-Băi cu comuna Moțăieni, județul Dâmbovița, prin constituirea Asociației de Dezvoltare Intercomunitară „Vulcana-Băi – Moțăieni”  ;
e) Hotărârii Consiliului Local al Comunei Moțăieni nr. 67/2023 privind asocierea comunei Moțăieni cu comuna Vulcana-Băi prin constituirea Asociației de Dezvoltare Intercomunitară „Vulcana-Băi – Moțăieni”;

Art. 3. –  Scopul Asociației îl formează pregătirea și promovarea proiectelor pentru dezvoltare locală de interes comun pentru cele două comune, obținerea de finanțări interne și/sau externe necesare executării acestora, care asigură satisfacerea nevoilor esențiale de utilitate și interes public general cu caracter social ale colectivităților locale, cu privire la:
a) dezvoltarea și modernizarea  zonei din vecinătatea celor două comune, cu precădere;
b) orice alte nevoi, servicii, proiecte, programe, stabilite de Consiliul director.

Art. 4. – (1) Obiectivele Asociației de dezvoltare intercomunitară „VULCANA-BĂI – MOȚĂIENI,  sunt:
a) întocmirea de studii, realizarea și implementarea de proiecte în domenii prioritare și de interes comun pentru cele două comune, prevăzute la alin. (2).
b) culegerea propunerilor de proiecte, a posibilităților de finanțare a acestora din domeniile de interes comun, precum și sistematizarea lor în concepția dezvoltării regionale și a susținerii inițiativei locale;
c) creșterea calității vieții ca urmare a reabilitării și dezvoltării infrastructurii locale;
d) facilitarea colaborării, cooperării pentru realizarea, implementarea și finanțarea unor proiecte comune de investiții;
e) creșterea șanselor de absorbție a fondurilor din Planul Național de Redresare și  Reziliență, precum și din alte programe de finanțare prevăzute la alin. (3), fără a fi exhaustive.
(2) Obiectivele prevăzute la alin. (1) lit. a), vizează:
a) îmbunătățirea infrastructurii de transport local;
b) îmbunătățirea condițiilor de mediu din zonă;
c) sprijinirea dezvoltării mediului de afaceri local;
d) dezvoltarea durabilă și promovarea turismului;
e) orice alte elemente de interes local.
(3) Programele prevăzute la alin. (1) lit. e), vizează:
a) PNDL – programe naționale de dezvoltare locală;
b) PNDR – Programul național de dezvoltare rurală:
c) POAT – Programul operațional asistență tehnică;
d) POR – programe operaționale regionale;
e) POCIDIF – program operațional creștere inteligență, digitalizare și instrumente financiare;
f) PODD – program operațional dezvoltare durabilă;
g) POEO – program operațional educație și ocupare;
h) POIDS – program operațional incluziune și demnitate socială;
i) POS – program operațional sănătate;
j) POT – program operațional transport;
k) POTJ – program operațional tranziție justă;
l) alte programe.

Art. 5. – Mijloacele și modalitățile de realizare a scopului și obiectivelor Asociației sunt:
a) identificarea și stabilirea anuală a proiectelor care urmează a fi pregătite și promovate;
b) stabilirea nivelului contribuției fiecărei păți asociate la elaborarea și promovarea proiectelor agreate;
c) repartizarea fondurilor interne și externe atrase în vederea realizării proiectelor aprobate;
d) desfășurarea oricăror activități economice directe dacă acestea au caracter accesoriu și sunt în strictă legătură cu obiectivele asociației;
e) colaborarea cu instituții specializate, organizații neguvernamentale, persoane juridice de drept public sau privat și cu persoane fizice, fără a exprima nici un fel de interes de grup: politice, religioase și altele. putând participa la înființarea unor organizații în acest domeniu.

CAPITOLUL III
Denumirea Asociației

Art. 6. –  (1) Denumirea asociației este Asociația de Dezvoltare Intercomunitară „Vulcana-Băi – Moțăieni", conform dovezii privind disponibilitatea denumirii nr. xxxxx din xx xx 2023, eliberată de Serviciul relații cu publicul din cadrul Ministerului Justiției.
(2) Asociația se identifică și prin abreviația A.D.I.V.B.M. care poate fi întrebuințată pe firme, antete, sigle ștampile, insigne, sigiliu, ștampile, acte, anunțuri, publicații, corespondență sau orice documente având ca emitent această asociație , precum și în orice articole publicitare.
(3) Asociația are însemne proprii, respectiv: siglă, sigiliu, drapel și imn.
(4) Modelul sigiliului și drapelului, precum și imnul Asociației se aprobă prin hotărâre a Adunării generale.
(5) Antetul Asociației va fi conținut de toate actele cu menționarea adresei sediului acesteia și a celorlalte elemente de identificare cerută de prevederile legale.
(6) Pagina de internet a Asociației este la adresa: www.vulcanabai-motaieni.ro. 

CAPITOLUL IV
Sediul Asociației

Art. 7. –  (1) Sediul social, respectiv domiciliul fiscal al Asociației este în comuna Vulcana-Băi, strada Vlad ȚEPEȘ, nr. 18, Salonul cetățeanului de onoare, Primăria comunei Vulcana-Băi, județul Dâmbovița, codul poștal 137535, codul unic al adresei 69624-162469-48149597.
(2) Schimbarea sediului Asociației va putea fi mutat în orice alt loc aflat pe raza comunelor membre, în baza unei decizii a Consiliului director, conform prezentului statut. 

 CAPITOLUL V
Durata de funcționare a Asociației

Art. 8. –  Asociația este constituită pe o durată nedeterminată, începând cu data înscrierii sale în Registrul asociațiilor și fundațiilor, la grefa Judecătoriei Pucioasa.

CAPITOLUL VI
Patrimoniul inițial al Asociației

Art. 9. – (1) Asociația nu are patrimoniu inițial.
(2) Patrimoniul Asociației se compune din:
a) bunurile și resursele proprii, necesare acoperirii cheltuielilor de organizare și funcționare și desfășurării activităților proprii; 
b) dreptul de folosință gratuită asupra unor bunuri din domeniul public sau privat al asociaților, ce va fi acordat Asociației de către asociați. 

CAPITOLUL VII
Componența nominală a celor dintâi organe de conducere, 
administrare și control ale Asociației

Art. 10. –  (1) Organele de conducere ale Asociației sunt:  
a) Adunarea generală;  
b) Consiliul director;  
c) cenzorul.
(2) Adunarea generală este organul de conducere a Asociației format din reprezentanții comunelor prevăzute la art. 1 alin. (2).
(3) Componența nominală a celei dintâi Adunări generale este:
a) Comuna  VULCANA-BĂI, cu sediul în comuna Vulcana-Băi, strada Vlad Țepeș, nr. 18,  județul  Dâmbovița, având codul de înregistrare fiscală 4206918, reprezentată de către Emil DRĂGHICI, în calitatea sa de primar;
b) Comuna  MOȚĂIENI, cu sediul în comuna Moțăieni,  strada Principală, nr. 132, județul  Dâmbovița, având codul de înregistrare fiscală 4280337,  reprezentată legal de către Florin IORDACHE, în calitatea sa de primar[footnoteRef:3]. [3:  Vezi art. 154 alin (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
] 


Art. 11. – (1) Consiliul director este organul executiv de conducere a Asociației și este format din președintele Asociației și încă 4 membri, potrivit alin. (3). 
(2) Consiliul director asigură punerea în executare a hotărârilor Adunării generale. 
(3) Componența nominală a celui dintâi Consiliu director este:
a) Emil DRĂGHICI, primarul comunei Vulcana-Băi, președintele Asociației și al Consiliului director;
b)  Luigii NUȚĂ, viceprimarul comunei Moțăieni; 
c) Mihaela-Mădălina MARIN, viceprimarul comunei Vulcana-Băi;
d) Maria MOREANU, directorul general al Direcției generale pentru monitorizarea procedurilor administrative, comuna Vulcana-Băi;
e) Roxana URICARU, inspector compartimentul urbanism, comunei Moțăieni.

Art. 12. – (1) Cenzorul Asociației are ca atribuție esențială exercitarea controlului financiar intern, respectiv:
a) verifică, cel puțin o dată pe an, modul în care este administrat patrimoniul Asociației;  
b) întocmește rapoarte și le prezintă Adunării generale;  
c) poate participa la ședințele Consiliului director, fără drept de vot;  
d) îndeplinește orice alte atribuții prevăzute în prezentul statut sau stabilite de Adunarea generală. 
(2) Se numește ca cenzor Cătălin-Constantin OANCEA, domiciliat în municipiul Târgoviște, bd. Unirii, nr. 13, bl. 51, sc. B, et. 2, ap. 23, identificat prin codul numeric personal 1761217151845, posesor al cărții de identitate seria DD, nr. 950589, emisă de SPCLEP Târgoviște, la data de 5.12.2018, precum și al carnetului CECAR nr. 48688/2015. 

CAPITOLUL VIII
Persoana împuternicită să desfășoare procedura de dobândire a personalității juridice

Art. 13. – (1) Se împuternicesc să desfășoare procedura de dobândire a personalității juridice a Asociației la Judecătoria Pucioasa, în circumscripția căreia își are sediul Asociația:
a) Emil DRĂGHICI, reprezentantul legal al comunei Vulcana-Băi, în calitatea sa de primar; și/sau
b) Maria MOREANU, directorul general al Direcției generale pentru monitorizarea procedurilor administrative din aparatul de specialitate al primarului comunei Vulcana-Băi.

CAPITOLUL IX
Modul de dobândire și de pierdere a calității de asociat

Art. 14. –  (1) Calitatea de asociat încetează în cazul dizolvării Asociației.  
(2) Adunarea generală a Asociației va analiza consecințele asupra contractelor de investiții în executare. 
(3) Membrul din cauza căruia Asociația se dizolvă este obligat să suporte din bugetul local al său:  
a) sumele corespunzătoare investițiilor în infrastructura aferentă de care a beneficiat pe durata cât a fost membru al Asociației;  
b) sumele prevăzute ca despăgubiri în contracte.  

Art. 15. –  (1) Asociația poate accepta, cu acordul asociaților, noi membri. Pentru a vota o astfel de hotărâre, reprezentanții asociaților în Adunarea generală a Asociației au nevoie de mandate speciale, prealabile, din partea consiliilor locale respective.  
(2) În urma adoptării hotărârii Adunării generale a Asociației de a accepta un nou membru, se modifică prezentul statut în mod corespunzător.
(3) Se consideră că orice nou membru al Asociației acceptă în totalitate prevederile statutului Asociației la data aderării sale.  

CAPITOLUL X
Drepturile și obligațiile asociaților

Art. 16. –  Reprezentanții asociaților au următoarele drepturi:  
a) să aleagă și să fie aleși în organele de conducere a Asociației; 
b) să participe la luarea hotărârilor/deciziilor în cadrul Asociației, conform prevederilor prezentului statut;  
c) să primească, la cerere, toate informațiile disponibile care privesc activitatea Asociației.  

Art. 17. –  Reprezentanții asociaților au următoarele obligații:  
a) să respecte statutul  și hotărârile/deciziile organelor de conducere a Asociației;
b) să promoveze și să participe activ la acțiunile desfășurate de Asociație;  
c) să participe, prin reprezentanții lor, la sesiunile Adunării generale a Asociației și/sau la ședințele Consiliului director al acesteia.  
   
CAPITOLUL XI
Categoriile de resurse patrimoniale ale Asociației

Art.  18. – Patrimoniul Asociației este compus din bunurile și resursele proprii, necesare acoperirii cheltuielilor de organizare și funcționare și desfășurării activităților proprii, pe de o parte, și din dreptul de folosință gratuită asupra unor bunuri din domeniul public sau privat al asociaților,  ce va fi acordat Asociației de către asociați, pe de altă parte. 

Art. 19. –  Sursele de venit ale Asociației sunt următoarele:  
a) cotizațiile asociaților și alte contribuții de la bugetele locale ale comunelor membre;  
b) dobânzile rezultate din plasarea sumelor disponibile, în condițiile legii;  
c) donații, sponsorizări sau legate;  
d) orice alte surse de venituri prevăzute de lege sau de prezentul statut.  

Art. 20. –  Asociația nu are calitatea de operator și nu va desfășura activități economice.  

Art. 21. –  Asociația are un buget propriu de venituri și cheltuieli. Situațiile financiare sunt supuse controlului financiar intern exercitat de către cenzor.

CAPITOLUL XII
Atribuțiile organelor de conducere,
administrare și control ale Asociației

Art. 22. – Organele de conducere ale asociației sunt:  
a) Adunarea generală;  
b) Consiliul director;  
c) cenzorul.

Art. 23. – (1) Adunarea generală se întrunește, în sesiune ordinară, cel puțin o dată pe an, precum și în sesiune extraordinară, ori de câte ori este nevoie, și are drept de control permanent asupra organelor prevăzute la art. 22 lit. b) și lit. c). 
(2) Sesiunile Adunării generale se pot organiza și desfășura și prin utilizarea mijloacelor electronice de comunicare directă la distanță, iar hotărârile Adunării generale pot fi semnate de reprezentanții asociaților, inclusiv cu semnătură electronică. 

Art. 24. –  (1) Adunarea generală este organul de conducere a Asociației, format din reprezentanții legali ai asociaților ori a împuterniciților acestora.  
(2) Fiecare asociat va depune toate diligențele pentru a-și asigura reprezentarea permanentă în cadrul Adunării generale a Asociației.  
(3) Dispoziția primarului privind participarea împuternicitului său se transmite celuilalt asociat în termen de 3 zile lucrătoare de la data emiterii.  

Art. 25. –  Președinția Asociației se asigură, potrivit prezentului statut, prin rotație, pentru mandate de câte doi ani, președintele reprezentând Asociația în raporturile cu terții. Primul mandat revine primarului comunei Vulcana-Băi și începe la data înscrierii în Registrul asociațiilor și fundațiilor aflat la grefa Judecătoriei Pucioasa.

Art. 26. –  (1) Adunarea generală a Asociației îndeplinește atribuțiile care îi revin conform art. 21 alin. (2) din Ordonanța Guvernului nr. 26/2000, precum și atribuțiile speciale prevăzute de prezentul statut în exercitarea competențelor privind îndeplinirea scopului și obiectivelor Asociației. 
(2) Atribuțiile Adunării generale a Asociației cu privire la activitatea proprie sunt:  
a) stabilirea strategiei și a obiectivelor generale ale Asociației;  
b) acordarea descărcării de gestiune a membrilor Consiliului director pentru perioada încheiată, pe baza raportului de activitate prezentat Adunării generale de Consiliul director;  
c) aprobarea situațiilor financiare ale Asociației pentru exercițiul financiar încheiat și a proiectului bugetului de venituri și cheltuieli al Asociației pentru următorul exercițiu financiar;  
d) alegerea și revocarea membrilor Consiliului director;  
e) alegerea și revocarea cenzorului și stabilirea regulilor generale de organizare și funcționare a controlului financiar intern;  
f) aprobarea organigramei și a politicii de personal a Asociației, inclusiv a organizării aparatului tehnic al Asociației, și, dacă este cazul, a unor organisme de lucru proprii;  
g) aprobarea contractelor ce vor fi încheiate de Asociație în nume propriu, a căror valoare depășește echivalentul în lei al sumei de  450.000 de euro;  
h) modificarea statutului Asociației;  
i) dizolvarea și lichidarea Asociației, precum și stabilirea destinației bunurilor rămase după lichidare;  
j) aprobarea primirii de noi membri în Asociație; 
k) aprobarea cotizației anuale;   
l) orice alte atribuții prevăzute în lege sau în prezentul statut.  

Art. 27. –  (1) În temeiul art. 4, Adunarea generală a Asociației hotărăște asupra aspectelor legate de obiectivele Asociației, având în vedere interesul comun al asociaților, în special:  
a) strategia de dezvoltare;  
b) politica financiară  
c) contractele de bunuri/servicii/lucrări.  
(2) În legătură cu obiectivele prevăzute la alin. (1), Asociația asigură:  
a) elaborarea și aprobarea strategiei de dezvoltare. Pe baza strategiei de dezvoltare vor fi stabilite investițiile necesare atingerii obiectivelor prevăzute de această strategie și ordinea de prioritate a acestora, precum și planul de implementare și analiza macro-suportabilității. Planurile de investiții vor fi actualizate periodic ținând seama de strategia de dezvoltare;  
b) sursele de finanțare a investițiilor care pot fi fonduri nerambursabile acordate de Uniunea Europeană sau de instituții financiare, fonduri de la bugetul de stat, de la bugetele locale ale asociaților, fondurile proprii sau atrase de asociație;  
c) listele de investiții prioritare și planurile de finanțare a acestora; prealabil vor fi discutate în ședințele Consiliului director al Asociației și aprobate de autoritățile deliberative ale asociaților beneficiari ai investițiilor. În funcție de investițiile la care se referă, listele de investiții prioritare și planurile de finanțare vor fi anexate și vor face parte integrantă din contractele  corespunzătoare;  
d) studiile de fezabilitate aferente listelor de investiții vor fi supuse avizului Asociației înainte de a fi aprobate de autoritățile deliberative ale asociaților beneficiari.    

Art. 28. –  Reprezentanții asociaților în Adunarea generală a Asociației sunt responsabili pentru activitatea lor, în conformitate cu prevederile legale în vigoare.  

Art. 29. –  (1) Adunarea generală a Asociației va fi convocată, ori de câte ori este necesar, de către președintele Asociației sau la inițiativa reprezentantului legal al celuilalt asociat. 
(2) Convocarea va fi transmisă prin mijloace electronice și va cuprinde data, ora, locul și ordinea de zi ale sesiunii.  
(3) În funcție de problemele înscrise pe ordinea de zi a sesiunii, convocarea va fi comunicată atât reprezentanților asociaților, cât și membrilor Consiliului director.
(4) Sesiunile Adunării generale a Asociației vor fi conduse de președintele Asociației sau, în absența acestuia, de persoana desemnată de acesta, împuternicită în acest scop.  
(5) Adunarea generală a Asociației alege dintre participanții la sesiune un secretar care va redacta procesul-verbal al sesiunii.  
(6) Procesul-verbal este semnat de președinte și de secretar. O copie a procesului-verbal se transmite, în termen de maximum 5 zile calendaristice, de la data sesiunii, fiecărui asociat convocat conform prevederilor alin. (2).
(7) Hotărârile Adunării generale a Asociației se consemnează într-un registru de procese-verbale, care se păstrează la sediul Asociației.  

Art. 30. –  (1) Fiecare asociat, prin reprezentantul său, are un vot egal în Adunarea generală a Asociației. Hotărârile Adunării generale se adoptă prin consens.
(2) În cazul în care reprezentantul unuia dintre asociați nu poate participa la o sesiune a Adunării generale a Asociației la care a fost convocat, acesta poate fi înlocuit de un alt reprezentat al unității administrativ-teritoriale, împuternicit în acest scop prin dispoziția primarului comunei respective.  
   
Art. 31. – (1) Hotărârile adoptate de Adunarea generală a Asociației se aduc la cunoștința autorităților deliberative ale asociaților, în termen de cel mult 5 zile calendaristice și se publică în Monitorul Oficial Local, potrivit art. 1 alin. (2) lit. f) și alin. (3) lit. j) din Codul administrativ.
(2) Consiliului director, prin decizia sa, poate aproba modificarea sediului Asociației.  

Art. 32. –  (1) Consiliul director este organul executiv de conducere a Asociației, format din președintele Asociației și încă 4 membri. Durata mandatului este  de 4 ani. Componența Consiliului director asigură cât mai bine reprezentativitatea în cadrul acestui organ a tuturor membrilor Asociației, utilizând principiul reprezentării prin rotație.  
(2) Președintele Asociației este și președintele Consiliul director. În exercitarea atribuțiilor sale președintele emite dispoziții.  
(3) Membrii Consiliului director sunt răspunzători pentru activitatea lor în conformitate cu legislația în vigoare.  

Art. 33. –  (1) Consiliul director asigură punerea în executare a hotărârilor Adunării generale a Asociației și exercită atribuțiile prevăzute de prezentul statut și cele ce îi vor fi delegate de adunarea generală.  
(2) Consiliul director exercită următoarele atribuții privind activitatea proprie a Asociației:  
a) prezintă Adunării generale raportul de activitate pe perioada anterioară, execuția bugetului de venituri și cheltuieli, bilanțul contabil, proiectul bugetului de venituri și cheltuieli al exercițiului financiar viitor și proiectul programelor Asociației;  
b) propune cuantumul cotizației pentru anul următor, care se va include în proiectul de buget al Asociației, supus spre aprobare adunării generale;  
c) aprobă actele juridice ce vor fi încheiate de Asociație în nume propriu, cu excepția contractelor a căror valoare depășește echivalentul în lei al sumei de 450.000 de euro;  
d) aprobă organigrama personalului Asociației, inclusiv membrii aparatului tehnic, cu respectarea politicii de personal aprobate de Adunarea generală a Asociației și ținând cont de bugetul aprobat de aceasta;  
e) în relația cu asociații, monitorizează plata cotizației anuale de către aceștia la bugetul Asociației și decide măsurile care urmează să fie luate împotriva asociaților care nu și-au achitat cotizația datorată în termenul prevăzut de prezentul statut;  
f) orice alte atribuții prevăzute în statut sau stabilite de adunarea generală.  
(3) Contractele, inclusiv cele individuale de muncă se semnează de către președintele Asociației ori de către împuternicitul acestuia din cadrul Consiliului director.
   
Art. 34. –  (1) Pentru realizarea scopului și obiectivelor sale, Asociația poate constitui un aparat tehnic propriu.  
(2) Aparatul tehnic va fi condus de un director executiv numit de Consiliul director. Membrii aparatului tehnic vor avea statutul de salariați ai Asociației.  
(3) Din aparatul tehnic pot face parte, următoarele persoane:  
a) un director executiv;
b) un secretar;  
c) un contabil;  
d) unul sau mai mulți consilieri juridici;  
e) un număr suficient de specialiști pentru monitorizarea executării contractului/contractelor de bunuri/servicii/lucrări, conform mandatului acordat Asociației prin prezentul statut.  
(4) La calculul cuantumului propus al cotizației anuale, Consiliul director va lua în considerare sumele necesare pentru acoperirea cheltuielilor de funcționare a aparatului tehnic al Asociației.  

Art. 35. – (1) Consiliul director se întrunește în ședințe ordinare, cel puțin o dată pe semestru, sau în ședințe extraordinare, ori de câte ori este nevoie, la convocarea președintelui Asociației, care pot fi cu participare fizică sau prin intermediul mijloacelor electronice.
 (2) Deciziile Consiliului director se iau în prezența și cu votul majorității absolute a membrilor Consiliului director. Se consideră prezentă și persoana care participă prin intermediul mijloacelor electronice.
(3) Deciziile Consiliului director se înregistrează în registrul special care se păstrează la sediul Asociației, prevederile art. 5 din anexa nr. 1 la Codul administrativ se aplică în mod corespunzător.
(4) Consiliul director alege dintre participanții la ședință un secretar care va redacta procesul-verbal al ședinței. Procesele-verbale se semnează de conducătorul ședinței și se contrasemnează de secretar. 
(5)   Procesele-verbale se publică potrivit prevederilor art. 31 alin. (1).

Capitolul XIII
Destinația bunurilor, în cazul dizolvării Asociației
  
Art. 36. –  Asociația se dizolvă:  
a) de drept;  
b) prin hotărârea instanței judecătorești competente;  
c) prin hotărârea Adunării generale.  

Art. 37. –  Asociația se dizolvă de drept prin:  
a) imposibilitatea realizării scopului și obiectivelor pentru care a fost constituită, dacă în termen de 3 luni de la constatarea unui astfel de fapt nu se produce schimbarea acestui scop;  
b) imposibilitatea constituirii Adunării generale sau a Consiliului director în conformitate cu prezentul statut, dacă această situație durează mai mult de un an de la data la care Adunarea generală sau, după caz, Consiliul director trebuia să se constituie;  
c) reducerea numărului de asociați sub limita de 2, dacă acesta nu a fost complinit timp de 3 luni.  

Art. 38. –  Asociația se dizolvă prin hotărârea instanței judecătorești competente, la cererea Ministerului Public sau a oricărei alte persoane interesate:  
a) când scopul sau activitatea sa a devenit ilicită sau contrară ordinii publice;  
b) când realizarea scopului său este urmărită prin mijloace ilicite sau contrare ordinii publice;  
c) când Asociația urmărește un alt scop decât cel pentru care s-a constituit;  
d) când Asociația a devenit insolvabilă;
e) în cazul în care Asociația, prin natura scopului sau obiectivelor propuse, urmează să desfășoare activități pentru care, potrivit legii, sunt necesare autorizații administrative prealabile, aceste activități nu vor putea fi inițiate, sub sancțiunea dizolvării pe cale judecătorească, decât după obținerea autorizațiilor respective.

Art. 39. –  (1) Lichidarea Asociației se va face în condițiile prevăzute de legislația privind asociațiile.  
(2) Bunurile Asociației rămase în urma lichidării vor fi transmise către persoane juridice de drept privat sau de drept public cu scop identic sau asemănător, conform hotărârii Adunării generale sau a instanței judecătorești competente.  

Art. 40. –  (1) După terminarea lichidării, lichidatorii trebuie să ceară radierea Asociației din Registrul asociațiilor și fundațiilor.  
(2) Asociația își încetează existența la data radierii ei din Registrul asociațiilor și fundațiilor.
  
CAPITOLUL XV
Dispoziții finale
    
Art. 41. –  (1) Prezentul statut poate fi modificat prin hotărâre a Adunării generale și se face prin înscrierea modificării în Registrul asociațiilor și fundațiilor aflat la grefa Judecătoriei Pucioasa.  
(2) Atestarea prezentului statut, precum și a modificărilor acestuia se fac de către secretarul general al comunei unde își are sediul social Asociația.
(3) Prezentul statut este guvernat de legea română. În situația în care intervin modificări ale legislației în domeniu, prezentul statut va fi modificat în conformitate cu noile prevederi.  
(4) Toate litigiile născute din sau în legătură cu acest statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente. Prezentul statut a fost semnat în 6 exemplare, toate fiind identic egale din punct de vedere juridic, astăzi, data atestării sale, potrivit alin. (2).

CAPITOLUL XIV
Semnăturile reprezentanților legali ai asociaților:

	COMUNA VULCANA-BĂI,
	COMUNA MOȚĂIENI,

	prin primar, Emil DRĂGHICI,
	prin primar, Florin IORDACHE,

	
 ………………………

	
 ………………………




ATEST[footnoteRef:4] PREZENTUL STATUT: [4:  Potrivit prevederilor art. 243 lit. h) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare] 

SECRETARUL GENERAL AL COMUNEI VULCANA-BĂI,

Data: ....................................     
Dionisie BURCĂ


